AARHUS: De har det hårdt, de nye stærkekasser på Grenåvej i Risskov.

For anden gang siden 8. oktober, hvor de første gang blev tændt, har de været udsat for hærværk.

Første gang skete det under en uge efter første blitz, og dengang var de to stærekasser ukampdygtige i adskillige dage. Natten til tirsdag skete det så igen.

Østjyllands Politi fik klokken 00.46 en besked om, at der var gået en alarm på de to stærekasser, og der blev sendt en patrulje til Grenåvej. Den kunne konstatere, at den ene stander havde fået smadret en rude, mens den anden havde fået ridser på glasset.

Politiet oplyser, at der ingen mennesker var i nærheden af de to stærekasser, da de ankom, og derfor beder man nu om hjælp til at finde frem til de mulige gerningsmænd.

Har man oplysninger i sagen, kan de gives til Østjyllands Politi på telefon 114.